ອັງກິດຄວ້າ ຫຼຽນຄໍາໄດ້ຕື່ມອີກ ໃນການແຂ່ງຂັນໂອລິມປິກ ວັນອັງຄານວານນີ້ (ສະໄລດ໌/ວີດີໂອ)
ປະເທດທີ່ໄດ້​ຫຼຽນຄໍາ​ຫຼາຍກວ່າໝູ່ໃນຂະນະນີ້ ຄື ຈີນ ​ໄດ້ 34 ຫຼຽນ ສະຫະລັດ​ໄດ້ 30 ​ຫຼຽນ ແລະ​ອັງກິດ​ໄດ້ 22 ຫຼຽນ.
ປະເທດອັງກິດ ທີ່ເປັນເຈົ້າພາບຈັດການແຂ່ງຂັນກິລາໂອລິມປິກປີນີ້ພາກັນຊື່ນຊົມຢ່າງໃຫຍ່ໃນ ວັນອັງຄານວານນີ້ ທີ່ຕົນສາມາດຄວ້າເອົາຫຼຽນຄຳຈຳ ນວນນຶ່ງ ມາໄດ້ຕື່ມອີກ ອັງກິດໄດ້ຊະນະຫຼຽນຄໍາໃນການແຂ່ງຂັນໄຕຣກິລາຫຼື Triathelon ປະເພດຊາຍ ຄື ລອຍນໍ້າ ຖີບລົດຖີບ ແລະແລ່ນທົນ ພ້ອມທັງຫຼຽນຄຳໃນ ໃນການແຂ່ງລົດຖີບ ຂີ່ມ້າຂ້າມຮົ້ວ ແລະກິລາ ປະເພດແຂ່ງເຮືອໃບລົມ ແລະປະເພດໄຕຣກິລາອີກ ຄື ລອຍນໍ້າ ຖີບລົດຖີບ ແລະແລ່ນນັ້ນ ຕອນສິ້ນສຸດການແຂ່ງຂັນໃນວັນອັງຄານວານນີ້ ປະກົດວ່າອັງກິດສາມາດຄວ້າຫຼຽນຄໍາມາໄດ້ ຫຼາຍເປັນປະວັດການ ຄືໄດ້ຫຼາຍກວ່າ 19 ຫຼຽນຄໍາທີ່ຕົນໄດ້ສ້າງສະຖິຕິໄວ້ໃນການແຂ່ງຂັນກິ ລາໂອລິມປີີກປີ 2008 ຜ່ານມາທີ່ກຸງປັກກິ່ງນັ້ນ ທີ່ສະໜາມກິລາແຂ່ງລົດຖີບ Velodrome ບັນດາແຟນໆພາກັນໂບກທຸງ ຊາດອັງກິດຢ່າງ ພາກພູມໃຈ ໃຫ້ແກ່ນັກຖີບລົດຖີບ Chris Hoy ແລະ Laura Trott ທີ່ຊະນະໄດ້ຫຼຽນຄໍາໄປ ນາຍ Chris Hoy ຊະນະຫຼຽນ ຄໍາໂອລິມປິກຫົກຫຼຽນ ເປັນປະວັດການຂອງອັງກິດ ພ້ອມດຽວກັນ ຈີນກໍຄວ້າຫຼຽນຄໍາໄດ້ອີກສອງຫຼຽນ ໃນກິລາປະເພດກາຍະກໍາ Gymnastic ນາງ Deng Linlin ໄດ້ຊະນະອັນດັບນຶ່ງ ກິລາກາຍະກຳປະເພດຊົງຕົວ ແລະນາຍ Feng Zhe ຂອງທິມຈີນ ກໍຊະນະຕຳແໜ່ງ ກາຍະກໍາຊາຍ ໄມ້ຮາວຄູ່ ສ່ວນນາງ Ally Raisman ຈາກອາເມຣິກາ ຊະນະຫຼຽນ ຄໍາໃນກິລາກາຍະກຳຕີລັງກາຈີມນາສຕິກແລະນາຍ Epke Zonderland ຈາກເນເທີແລນດ໌ ກໍຄວ້າຫຼຽນຄໍາໃນກິລາກາຍະກຳປະເພດໄມ້ຮາວ ຫຼື horizontal bar